કોલકાતાઃ ઈંગ્લેન્ડને ટી-૨૦ વર્લ્ડકપની ફાઇનલમાં હરાવ્યા બાદ મીડિયા સાથે વાતચીત કરતા વેસ્ટ ઇન્ડીઝનાે કેપ્ટન ડેરેન સેમી ઇમોશનલ થઈ ગયો હતો. આ સમય દરમિયાન તેણે ઘણી વાતોનો ખુલાસો કર્યો. ખાસ કરીને ડેરેન સેમીના નિશાન પર વેસ્ટ ઇન્ડીઝનું ક્રિકેટ બોર્ડ હતું. તેણે જણાવ્યું કે, ”જ્યારે અમે અહીં રમવા આવ્યા ત્યારે અમારી પાસે યુનિફોર્મ પણ નહોતો, પરંતુ અમે ચેમ્પિયન બન્યા. ટૂર્નામેન્ટ શરૂ થઈ ત્યારે અમારા ઘણા ઇશ્યૂ હતા. લોકોમાં શંકા હતી કે અમે વર્લ્ડકપ રમીશું કે નહીં.”